Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: egyes kérdéseirõl és az önkormányzati képviselõk tiszteletdíjáról szóló 1994. évi LXIV. törvény (a továbbiakban:
Paragraph Index: 1041

(2) Amennyiben a képviselõ a b)—e) pontokban jelölt feladatok közül többet is ellát, akkor — a választása szerint — az átalány csak egy címen fizethetõ.” III. Az Alkotmánybíróság álláspontja szerint a kezdeményezés megalapozott. A választópolgárok a helyi önkormányzáshoz való alkotmányos alapjoguk gyakorlására, a helyi közügyek önálló, demokratikus intézésére önkormányzati képviselõket választanak. Az önkormányzati képviselõk képviselõi tevékenységüket társadalmi megbízatás keretében végzik. Az önkormányzati képviselõi munka eredményes ellátása érdekében azonban az Ötv. garanciális rendelkezéseket is megállapít, fõként abból a célból, hogy a társadalmi meg- 2002/158. szám bízatás ellátása miatt ne érje anyagi hátrány az önkormányzati képviselõt. Az Ötv. 20. § idézett (1) bekezdése biztosítja azt, hogy az önkormányzati képviselõt a testületi munkában való részvételhez szükséges idõtartamra a munkahelyén fel kell menteni a munkavégzés alól és az emiatt kiesett jövedelmét a képviselõ-testület megtéríti. Ez a törvényi szabályozás azt is lehetõvé tette, hogy képviselõtestület a kiesett jövedelem pótlására átalányt állapítson meg. Az Ör. vizsgált rendelkezése az átalány összegét a képviselõ által ellátott tisztségtõl (frakcióvezetõ, frakcióvezetõ-helyettes, bizottsági elnök, alelnök) tette függõvé.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes